



A N U N Ț
Școala Gimnazială „Gheorghe Săvinescu”, cu sediul în comuna Crăcăoani, Str. Principala 1  nr. 165, jud. Neamț, organizeaza concurs pentru ocuparea unei functii contractual vacante in conformitate cu prevederile H.G. nr. 1336/28.10.2022, respectând prevederile Legii nr. 141/2025, după cum urmează:

DENUMIREA POSTULUI: Informatician
NUMARUL POSTURILOR: 1 post vacant
NIVELUL POSTULUI: functie de executie
COMPARTIMENT/STRUCTURA: Didactic auxiliar
DURATA TIMPULUI DE LUCRU: 8 ore pe zi; 40 de ore pe saptamana
PERIOADA: nedeterminata

Condiţiile generale de participare sunt cele prevăzute de art. 15 la H.G. nr. 1336/ 28.10.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.
Pentru a ocupa un post contractual vacant/temporar vacant candidaţii trebuie să îndeplinească următoarele condiţii generale, conform art. 15  al Regulamentului-cadru aprobat prin Hotărârea Guvernului nr. 1336/ 28.10.2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).



Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului sunt:
· Studii: Medii
· Certificări: IT Essentials și ECDL/ICDL complet sau echivalente
· Vechimea in munca:  minimum 15 ani, din care minimum 4 ani experiență profesională într-un post similar, cu atribuții în domeniul informaticii, administrării echipamentelor IT, rețelisticii și mentenanței calculatoarelor.
Pentru înscrierea la concurs candidații vor depune un dosar care va conține următoarele documente:
a) formular de înscriere la concurs, conform modelului prevăzut la anexa nr. 2 a Regulamentului-cadru privind organizarea și dezvoltarea carierei personalului contractual;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.

CALENDARUL DE DESFASURARE A CONCURSULUI CE VA FI ORGANIZAT LA SEDIUL INSTITUTIEI:

	Nr. crt.
	Activităţi
	Data

	1.
	Publicarea anuntului 
	13.11.2026

	2.
	Data limita pentru depunerea dosarelor de participare la concurs la adresa:
Școala Gimnazială „Gheorghe Săvinescu”, cu sediul în Comuna Crăcăoani, Str. Principala 1  nr. 165 jud. Neamț
	    27.11.2026, ora 14.00

	3.
	Selecţia dosarelor de către membrii comisiei de concurs
	03.12.2026, ora 12.00

	4.
	Afişarea rezultatelor selecţiei dosarelor
	04.12.2026, ora 12.00

	5.
	Depunerea contestaţiilor privind rezultatele selecţiei  dosarelor
	07.12.2026, ora 12.00

	6.
	Afişarea rezultatului soluţionării contestaţiilor
	08.12.2026, ora 12.00

	7.
	Susţinerea probei scrise
	09.12.2026, ora 09.00

	8.
	Afişarea rezultatului probei scrise
	09.12.2026, ora 15.00

	9.
	Depunerea contestaţiilor privind rezultatele probei scrise 
	     10.12.2026, ora 11.00

	10.
	Afişarea rezultatului soluţionării contestaţiilor
	    10.12.2026, ora 15.00

	11.
	Susţinerea interviului
	   11.12.2026, ora 09.00

	12.
	Comunicarea rezultatelor după susţinerea interviului
	   11.12.2026, ora 15.00

	13.
	Depunerea contestaţiilor privind rezultatul interviului
	    14.12.2026, ora 11.00

	14.
	Afişarea rezultatului soluţionării contestaţiilor
	    14.12.2026, ora 15.00

	15.
	Afişarea rezultatului final al concursului
	    14.12.2026, ora 16.00



BIBLIOGRAFIA
la concursul organizat în vederea ocupării postului vacant 
· Legea învățământului preuniversitar nr. 198/2023, cu modificările și completările ulterioare.
· Ordinul ministrului educației nr. 5.726/2024 pentru aprobarea Regulamentului-cadru de organizare și funcționare a unităților de învățământ preuniversitar, cu modificările și completările ulterioare.
· Hotărârea Guvernului nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar, cu modificările și completările ulterioare.
· Legea nr. 53/2003 – Codul muncii, republicată, cu modificările și completările ulterioare.
· Andrew S. Tanenbaum – Rețele de calculatoare, Editura Byblos.
· Vasile Teodor Dădârlat – Rețele locale de calculatoare – de la cablare la interconectare, Editura Albastră.
· Manuale și documentații tehnice privind sistemele de operare Microsoft Windows 10 și Windows 11.
· Documentația oficială Microsoft pentru Microsoft Office (Word, Excel, PowerPoint și Outlook): Microsoft Support.
· Documentația oficială Microsoft privind administrarea și securitatea sistemelor informatice: Microsoft Learn.
· Documentația tehnică privind rețelele de calculatoare, protocoalele TCP/IP și securitatea informatică.
TEMATICA 
la concursul organizat în vederea ocupării postului vacant
I. Sisteme de calcul și componente hardware
· Arhitectura calculatoarelor;
· Componentele hardware ale unui calculator: procesor, memorie RAM, placă de bază, hard-disk, SSD;
· Dispozitive periferice: imprimante, scanere, videoproiectoare, multifuncționale;
· Identificarea și diagnosticarea defecțiunilor hardware;
· Întreținerea și mentenanța echipamentelor IT.
II. Sisteme de operare
· Caracteristicile sistemelor de operare Windows 10 și Windows 11;
· Instalarea și configurarea sistemului de operare;
· Administrarea conturilor de utilizator și a drepturilor de acces;
· Instalarea, configurarea și dezinstalarea aplicațiilor informatice;
· Instalarea și actualizarea driverelor;
· Gestionarea fișierelor și folderelor;
· Realizarea copiilor de siguranță (backup) și restaurarea datelor;
· Identificarea și remedierea problemelor de funcționare ale sistemelor de operare.
III. Rețele de calculatoare și comunicații
· Noțiuni generale despre rețelele de calculatoare;
· Tipuri de rețele: LAN, WAN, WLAN;
· Topologii de rețea;
· Echipamente de rețea: router, switch, modem, access point;
· Configurarea conexiunilor la rețeaua locală și Internet;
· Adresarea IP, mască de rețea, gateway și DNS;
· Protocoale de comunicație TCP/IP;
· Partajarea resurselor în rețea;
· Identificarea și remedierea defecțiunilor de rețea.
IV. Securitatea informatică
· Noțiuni generale privind securitatea sistemelor informatice;
· Viruși informatici, malware, spyware, ransomware;
· Instalarea și utilizarea programelor antivirus;
· Protejarea datelor și a informațiilor;
· Gestionarea parolelor și a drepturilor de acces;
· Actualizarea sistemelor de operare și a aplicațiilor;
· Realizarea copiilor de siguranță;
· Prevenirea accesului neautorizat la echipamentele informatice;
· Protecția datelor cu caracter personal.
V. Utilizarea pachetului Microsoft Office
· Microsoft Word: redactarea, formatarea și editarea documentelor;
· Microsoft Excel: realizarea tabelelor, utilizarea formulelor și funcțiilor de calcul;
· Microsoft PowerPoint: realizarea prezentărilor;
· Microsoft Outlook: gestionarea corespondenței electronice;
· Gestionarea și arhivarea documentelor electronice;
· Conversia documentelor în format PDF.
VI. Administrarea echipamentelor informatice din unitatea de învățământ
· Instalarea, configurarea și întreținerea calculatoarelor din laboratoarele de informatică;
· Administrarea echipamentelor informatice utilizate de personalul didactic și administrativ;
· Instalarea și configurarea imprimantelor și a echipamentelor periferice;
· Asigurarea funcționării videoproiectoarelor și a echipamentelor multimedia;
· Identificarea și remedierea problemelor tehnice;
· Evidența echipamentelor informatice și gestionarea intervențiilor tehnice;
· Asigurarea funcționării rețelei informatice a unității școlare.
VII. Utilizarea Internetului și a platformelor informatice
· Utilizarea browserelor web;
· Utilizarea serviciilor de poștă electronică;
· Utilizarea platformelor educaționale;
· Gestionarea documentelor și informațiilor în format electronic;
· Noțiuni privind utilizarea platformelor informatice specifice sistemului de învățământ;
· Securitatea navigării pe Internet și protecția datelor.
VIII. Legislație specifică activității în învățământ
· Organizarea și funcționarea unităților de învățământ preuniversitar, conform Legii nr. 198/2023;
· Atribuțiile personalului din unitățile de învățământ;
· Regulamentul de organizare și funcționare a unităților de învățământ preuniversitar;
· Drepturile și obligațiile personalului contractual;
· Organizarea concursurilor pentru ocuparea posturilor contractuale;
· Reguli privind protecția datelor cu caracter personal în activitatea unității de învățământ.

	
		Informații suplimentare se pot obține de la sediul instituției din comuna Crăcăoani, Str. Principala 1 nr. 165, jud. Neamț și de pe website: https://scoalacracaoani.ro/.




Semnătură şi Ştampilă
Director,
Raclariu Adina Cristina





